Zdravo,

ja sam Courtney iz službe „WomenLivingWell.org“, koja je dom za Dobro Jutro Djevojke.

Mi čitamo Bibliju, od korica do korica, 1 poglavlje dnevno (od ponedjeljka do petka).

Ovaj tjedan smo počele proučavati 1. Korinćanima i čitale smo od 1. do 5. poglavlja.

Kada sam na svom blogu objavila da ćemo proučavati ovu biblijsku knjigu, rekla sam da je to jedna od teških knjiga u Bibliji, jer su se tokom stoljeća mnogi kršćani razdvajali u mišljenju oko onog što piše u njoj.

U stvari, Pavao je pisao crkvi u Korintu s namjerom da ih ujedini, a izgleda da se naše crkve sve do današnjeg dana razdvajaju oko pitanja koja se spominju i u ovoj poslanici. Tako da možemo reći da je ova knjiga bitna.

Moram biti iskrena i reći da ne čitamo Bibliju od korica do korica, a već smo pročitale 24 knjige u Bibliji, bila bih u kušnji da zaobiđem ovu knjigu jer nije jednostavna.

Ali, idemo... idemo početi proučavati 1. Korinćanima i tražim od Gospoda da nam pomogne da razumijemo, da nam dade jasnoću i jedinstvo, jer je to Njegova volja.

U 1. Korinćanima 1,10 Pavao piše: *Zaklinjem vas braćo...*

On im ne zapovijeda, on moli vapeći: *„A zaklinjem vas, braćo, imenom Gospodina našega Isusa Krista da svi isto govorite; i neka među vama ne bude razdora, nego budite savršeni u istome umu i u istoj misli.“*

On kaže neka ne bude među vama razdora.

Ali, grčka riječ je „schismata“ i znači isparati, istrgati.

On kaže: prestanite. trgati. jedan drugoga. u tijelu Kristovom, u crkvi.

On kaže neka ne bude razdora, budite ujedinjeni (u ovom prijevodu piše: savršeni).

Ta riječ ujedinjeni znači ispreleteni zajedno, upleteni zajedno i ne rasparati se lako.

Nešto što je upleteno ne bi se smjelo lako rasparati.

I on moli, budite složni.

U 12. stihu govori o tome što uzrokuje podjele: *„A ovo kažem jer svaki od vas govori: »Ja sam Pavlov«, »A ja Apolonov«, »A ja Kefin«, »A ja Kristov«. Zar je Krist razdijeljen?“*

Što se događa?

Oni biraju različite vođe u crkvi i slijedeći njih uzrokuje podjele u crkvi.

I znaš što?

Upravo ta ista stvar se događa i danas u crkvi!

U stvari, društvene mreže, prva stvar koju učiniš kada naiđeš na biblijske učitelje, propovjednike koji ti se sviđaju i klikneš „sviđa mi se“ ili „pratim“... i dok sam se pripremala da ovo podijelim, da snimim ovaj video, Duh Sveti me presvjedočio da moram biti iskrena s tobom i reći da nisam to dobro radila...

Ovo mi je stvarno teško...

Ja sam dio ovoga već dugo... pratim tko uči kakvu doktrinu i ta podjela koja se događa... nekako sam bila uključena u to...

Ali, dozvoli mi da se vratim na vrijeme kada sam bila u srednjoj školi i grupi za mlade... imali smo čudesno zajedništvo. I tako sam to voljela.

Onda sam otišla na fakultet, na Moody Bible Institute i tamo je svako davao svoju izjavu vjere (u što vjeruje). Doktrinski, svi smo bili u istom vjerovanju i imali smo rasprave za vrijeme večere o teološkim stavovima, promišljanjima... ali, to je uvijek bilo kao što se željezo oštri željezom, uvijek uz dobro druženje, razmatranje onog što mislimo. Ostali smo u dobrim odnosima, u zajedništvu, kao partneri u Kristu i evanđelju i nakon diplomiranja.

Nakon fakulteta vratila sam se kući u svoju crkvu i narednih 10-12 godina vodila sam službu za žene i svi smo bili jako povezani, bile smo u zajedništvu, povezane.

I onda sam počela voditi blog, prije 11 godina. Na samom početku nisam imala nikakvih problema. Bila sam sama. U to doba nisam znala na internetu nijednog blogera, ni učitelja, ni propovjednika. Nikog poznatog, nikog. Počela sam raditi ono što sam radila i s vremenom sam upoznala druge blogerice, počela sam ići na konferencije i sretati, upoznavati druge blogere, pisce, učitelje. Mi bi udružile ruke jedna sa drugom ruke i radile, služile zajedno, razmjenjivale knjige i na blogovima razmjenjivale postove, dijelile ih sa onima koji nas prate... Stvarno je bilo dobro.

A, onda, prije 6-7 godina počelo je biti pomalo ružno. Počelo je biti grubo.

Shvatila sam da jedna osoba ima drugačiju doktrinu i nisam htjela biti združena s njom jer nisam htjela da oni koji me prate slijede to.

I počela sam se odvajati, nisam mogla biti združena kao i prije.

Usred tog hrvanja s kim se udružiti i s kim ne biti udružen, usred svega toga počela sam pričati s malim krugom svojih prijateljica-blogerica o tome s čime se borim.

Za mene se to okrenulo pomalo u tračanje i ogovaranje.

To je bilo krivo. S moje strane to je bilo razdvajanje i ja sam se pokajala za to.

I ako pratiš moju službu zadnjih 5 godina, otkad čitamo kroz Bibliju, mislim da možeš vidjeti promjenu u meni, na tom području jer ja ne govorim o takvim stvarima, to više ne radim.

Ne želim biti ona koja razdvaja.

Vjerujem da me Gospod naučio moju lekciju.

Disciplinirala sam se na tom polju, jer kada sam osjetila razdvajanje sa svojom najboljom, najbližom prijateljicom i jedan od djelova te slagalice bilo je koga želimo slijediti po noći, shvatila sam koliko je to krivo...

Željela sam podijeliti to s tobom... jer želim da budeš svjesna da nam je Sotona stavio zamku baš tu, i ja sam upala u tu zamku... i bila sam u krivu i žao mi je zbog toga. Trudim se biti bolja.

Gospod nas je pozvao da budemo mudre i razlikujemo, prepoznajemo to što se događa, ne pričati sa svima... Za mene... ja trebam razgovarati s mamom ili svojim sestrama, s nekim tko mi je blizak. Ako se borim, ne moram ići i pričati sa svima, biti ona koja razdvaja...

To nas dovodi do 1. Korinćana, 3. poglavlje, 7. stih gdje Pavao kaže: *„Tako niti je što onaj koji sadi niti onaj koji zalijeva*... mi smo nitko, samo grupa grješnika spašenih milošću i on nastavlja

*... nego Bog koji daje da raste.“*

Kada vidiš farmera jedan koji zalijeva, drugi koji sije, ali Bog je taj koji daje život. Bog je taj koji uzrokuje da stvari rastu. I isto je sa propovjednicima, učiteljima, piscima, govornicima na konferencijama i svim tim stvarima, oni su samo oruđe u Božjim rukama. Oni rade, djeluju, ali Bog je taj koji daje život. Bog je taj koji daje da nešto raste. Bog je taj kojeg slijedimo, pratimo.

Zato Pavao kaže da onaj koji sije i onaj koji zalijeva, da su oni jedno. Mi trebamo biti jedno, jer smo u istom timu, istoj ekipi. U našoj crkvi, u našoj zajednici trebamo biti ujedinjeni, preko linija koje nas razdvajaju. Trebamo ljubiti jedna drugu, trebamo biti drugačije od ostatka svijeta.

To posebno vidim na Twitteru kada možemo postati grube jedna prema drugoj. Posebno mi kršćani kada razdiremo jedni druge i izgledamo baš kao i svijet. Nema razlike između našeg i ponašanja svijeta.

Tko želi biti dio toga kada kidamo jedni druge?

I sada smo u 4. poglavlju, 1. stih govori o tome tko smo zaista mi... Tko su... znaš, smiješno je to jer nemoj da te zavaraju pozornica i svjetla i mikrofoni i velika publika i svi oni koji prate nekoga, sve te stvari... Ljudi koji vode i uče i propovjedaju i pišu, oni su samo sluge.

Vidi što Pavao piše u 1. Korinćanima 4,1: ,*“* *Tako, neka nas ljudi smatraju slugama Kristovim i upraviteljima tajni Božjih.“*

Tajne Božje su istine Božje. Oni trebaju biti vjerni propovijedanju istine. I što su oni u očima Božjim? Oni su sluge i upravitelji.

Znaš, dok sam bila u sredjnoj školi i fakultetu, bila sam konobarica. Došla bih do stola i rekla: zdravo, ja sam Courtney i danas ću vas ja posluživati.

Kada bih došla do tog stola znala sam da ja nisam počasni gost i znala sam da neću sjediti na čelu stola. Ne! Bila sam tamo da bi ljudi za stolom bili nahranjeni i dobro zbrinuti.

Tako ja vidim ovu službu WomenLivingwell (Žene koje dobro žive). Želim samo reći: zdravo, zovem se Courtney i tu sam da ti služim. Moja jedina nada je da se osjetiš dobrodošlom i dobro usluženom u Božjoj obitelji. To je ono zbog čega Bog zove vođe.

Ako si ti vođa, to je ono tko si ti, sluga među slugama. Sve smo mi jednake pod križem.

Pavao kaže da su oni koji služe i upravitelji.

U biblijska vremena, upravitelj je bio onaj tko je upravljao domom, bio siguran da su ljudi koji žive u tom domu dobro zbrinuti.

U usporedbi s drugim ljudima u kući, upravitelj bi bio sluga.

Ali, u usporedbi sa slugama u toj kući, upravitelj bi bio glavni sluga i zadužen za ostale sluge, da skrbi za njihovo dobro i da imaju sve što im treba.

Upravitelj je sluga, glavni sluga.

Evo što možemo uzeti za sebe, što možemo primijeniti u svom životu iz 1. Korinćanima od 1. do 4. poglavlja:

- Pazi na one koji povlače oštre crte u pijesku, koji kažu moramo se podijeliti oko određenih doktrina, oko određenih biblijskih pitanja, oko određenih sloboda u Božjoj obitelji.

Ovdje ne mislim na evanđelje. Evanđelje ne mijenjamo! Isus je Bog i Trojstvo, Isus je umro i uskrsnuo i sve uz to, to ne mijenjamo.

Ali, kad dođe do razlika između denominacija, ne želimo povući strogu crtu.

Trebamo se ujediniti sa svojom braćom i sestrama u Kristu i voljeti jedni druge.

Svak onaj tko nam kaže da napravimo tako oštru razliku i odvojimo se, taj ne prati ono što piše u 1. Korinćanima od 1. do 4. poglavlja. Takvi ne prate Božju Riječ.

- Moramo paziti i ne stavljati propovjednike, učitelje, pa i one koji su umrli, pisce - ne smijemo ih stavljati na prijestolje, uzdizati ih. Oni su ljudi, nisu savršeni, oni su grješnici i ne smiju uzeti Božje mjesto i mjesto koje pripada Njegovoj Riječi.

On nas je pozvao da se ujedinimo, da budemo združeni zajedno, da se isprepletemo.

- Nemoj odmah početi stvarati grupe oko onih koje slijediš ili oko onih koje ne slijediš. Nemoj to započinjati. Ponekad mislimo da moramo pomoći ljudima. Govorim ovo jer sam i sama bila na tom mjestu prije 6-7 godina. Naučila sam ovo na težak način, jer sam i sama postala osoba koja razdvaja. To nije dobro.

Pozvane smo da volimo Boga i da volimo druge i ja sam pozvana da govorim istinu. Ako pratiš moje članke, onda znaš da je to ono kakva sam ja. ja sam upala u tu zamku, ali moramo govoriti istinu i voljeti.

Nekad moramo pustiti neke stvari i dati Bogu... Bog će se pobrinuti za one koji ne poučavaju ispravno. U stvari, u 4. poglavlju, rečeno nam je baš to... Ne, to je u 3. poglavlju, 13. stih:

*„svačije će se djelo očitovati. Dan će ga naime pokazati, jer će se u ognju otkriti. I svačije će djelo, kakvo god bilo, oganj iskušati.“*

Piše da će vatra, oganj, iskušati svačije djelo.

Jednog dana u nebu, Bog će pogledati svačije djelo i vatra će pokazati kakva je vrsta naših djela, je li to djelo istine ili krivog učenja.

U stihovima 14 i 15 piše *„Ostane li komu djelo što ga je nadogradio, primit će plaćuIzgori li čije djelo, štetovat će. A on sam spasit će se, ali tako kao kroz oganj..“*

Vidiš, jednog dana svaki učitelj, propovjednik, pisac biti će suđen. Suočit će se s Bogom za sve što su učinili i bit će nagrađeni ako su bili vjerni i pažljivi i davali ispravnu doktrinu. A ako su krivo učili onda će biti na šteti. Kaže da će biti spašeni, ali kao kroz oganj. To znači, to su naša braća i sestre u Kristu, ali neće primiti nagradu koju bi primili da su bili vjerni tajnama Božjim i učenju Božje Riječi.

Želimo biti svjesne da nas danas Bog zove da volimo jedna drugu, da se udružimo u naše lokalne zajednice. On hoće da su naše denominacije one u kojima su vjernici koji slijede evanđelje, da budemo ujedinjeni i volimo jedni druge. I na internetu, jednako tako.

To je ono gdje nas Bog zove.

Rekao je da će znati da smo kršćani po našoj ljubavi.

Moramo biti drugačiji od ostatka svijeta. I da volimo jedni druge. Da smo ujedinjeni.

Nastavi hodati s Kraljem!